cyanic-selkie/wikianc huggingface dataset:
Yayasan Albukhary
Dalam beberapa tahun, Yayasan Albukary telah membesar untuk mempunyai satu kehadiran antarabangsa,sama seperti Albukhary Group. Ini membenarkan pengertian perdagangan dan kebajikan itu boleh bergerak seiring.
Tapu, New Zealand
Tapu, New Zealand merupakan sebuah bandar yang terletak di New Zealand.
Comunanza
Comunanza merupakan sebuah komun dan bandar yang terletak di Ascoli Piceno di Marche dalam kawasan Itali.
Vaksin pertusis
Vaksin pertusis merupakan vaksin yang memberi perlindungan daripada batuk kokol. Terdapat dua jenis vaksin utama, iaitu vaksin sel penuh dan vaksin tanpa sel. Vaksin sel penuh berkesan kira-kira 78% manakala vaksin tanpa sel berkesan 71 hingga 85%. Keberkesanan vaksin ini nampaknya berkurangan antara 2 hingga 10% setahun dengan vaksin tanpa sel menunjukkan pengurangan yang lebih cepat. Pemvaksinan semasa hamil boleh melindungi bayi. Vaksin dianggarkan sudah menyelamatkan lebih setengah juta nyawa pada tahun 2002.
Pertubuhan Kesihatan Sedunia dan Pusat Kawalan dan Pencegahan Penyakit mengesyorkan supaya semua kanak-kanak divaksinkan untuk pertusis dan supaya vaksin ini dimasukkan dalam pemvaksinan rutin. Ini termasuk untuk mereka yang menghidap HIV/AIDS. Tiga dos bermula pada umur enam minggu biasanya disyorkan dalam kalangan kanak-kanak kecil. Dos tambahan boleh diberi kepada kanak-kanak yang lebih tua dan orang dewasa. Vaksin ini hanya boleh didapati dalam gabungan dengan vaksin lain.
Vaksin tanpa sel lebih biasa digunakan di negara maju oleh sebab kesan sampingannya yang sedikit. Antara 10 hingga 50% individu yang diberi vaksin sel penuh mengalami kemerahan pada tempat suntikan dan demam. Sawan febril dan tempoh menangis yang panjang berlaku dalam kurang satu peratus. Dengan vaksin tanpa sel, suatu tempoh singkat bengkak tidak serius pada lengan mungkin berlaku. Lebih muda usia kanak-kanak itu, lebih sedikit kesan sampingan kedua-dua jenis vaksin, terutamanya vaksin sel penuh. Vaksin sel penuh tidak sepatutnya digunakan selepas usia enam tahun. Masalah neurologi jangka panjang yang serius tidak dikaitkan dengan mana-mana jenis vaksin ini.
Vaksin pertusis dibangunkan pada tahun 1926. Ia tersenarai dalam Senarai Ubat Penting Pertubuhan Kesihatan Sedunia, iaitu ubat paling penting yang diperlukan dalam sistem kesihatan asas. Versi yang juga mengandungi vaksin tetanus, difteria, polio, dan Hib berharga 15.41 dolar Amerika sedos pada tahun 2014.
Goruh, Fars
Goruh, Fars merupakan sebuah kawasan yang terletak di Iran.
Badarlu
Badarlu merupakan sebuah kawasan yang terletak di Iran.
Bidacheh
Bidacheh merupakan sebuah kawasan yang terletak di Iran.
Nushki
Nushki (Persian; نوشکی) (bahasa Balochi - Nushkay), adalah sebuah bandar dan daerah di Balochistan, Pakistan. Ia terletak di barat daya Quetta, dan terletak di dataran Quetta dengan ketinggian 2,900 kaki di atas paras laut. Dari Nushki, padang pasir Balochistan rata yang terbentang jauh ke utara dan ke arah barat ke Sungai Helmand.
Sejarah
Nushki merupakan titik permulaan penerokaan British di Asia Tengah. British, bimbang bahawa tanah jajahan mereka di India akan diserang dari darat sama ada oleh Napoleon atau Russia, lalu menghantar dua pegawai British, Kapten Charles Christie dan Leftenan Henry Pottinger, untuk meneroka kawasan antara Balochistan dan Parsi, yang kemudiannya bersekutu dengan British.
Christie dan Pottinger mengembara dari pantai ke Kelat (kini Kalat) dan dipisahkan di Nushki pada 22 Mac 1810, dengan Christie akan ke barat laut di Herat dan Pottinger melakukan perjalanan ke arah barat di seluruh padang pasir. Ia adalah tidak mungkin bahawa salah satu daripada dua orang ini akan diterima oleh penduduk tempatan, dan mereka menyembunyikan identiti mereka dengan menyamar sebagai peniaga kuda atau orang yang suci dalam perjalanan masing-masing. Mereka telah bersatu semula di Isfahan pada 30 Jun 1810, dengan Christie melakukan perjalanan sejauh 2,250 batu dan Pottinger pula sejauh 2,412 batu.
Anjing pemburu Artois
Anjing pemburu Artois atau hanya anjing Artois (chien d'Artois; Artois hound) ialah satu baka anjing jarang, dan merupakan satu keturunan anjing pemburu darah. Anjing pemburu bau yang setinggi 22-23 inci pada paras kelasa, seberat antara 55 dengan 65 paun, ia merupakan anjing yang terbina dengan baik dengan gaya jalan cantik dan perlahan. Ia mempunyai kepala besar dan kuat, belakang panjang sederhana dan ekor tertuding yang cenderung panjang dan berbentuk sabit. Telinga berada pada paras mata; ia mempunyi mata besar menonjol dan bibir agak tebal.
Makam Diraja Seri Menanti
Makam Diraja Seri Menanti ialah sebuah makam diraja yang terletak di bandar diraja Seri Menanti, Negeri Sembilan, Malaysia. Makam ini terletak bersebelahan Masjid Diraja Tuanku Munawir.
Colli a Volturno
Colli a Volturno merupakan sebuah komun yang terletak di daerah Molise, Isernia, Itali.
Pilihan raya persekutuan Kanada 2021
Pilihan raya persekutuan Kanada 2021 (secara rasmi pilihan raya umum Kanada ke-44) diadakan pada 20 September 2021 untuk memilih wakil-wakil Dewan Rakyat Kanada dalam Parlimen Kanada ke-44. Writ pilihan raya telah diusulka oleh Gabenor Jeneral Kanada Mary May Simon pada 15 Ogos ketika Perdana Menteri Justin Trudeau memohon pembubaran Parlimen untuk membuka ruang kepada pilihan raya secara awal.
Dengan ini, Trudeau memenangi penggal ketiganya sebagai perdana menteri serta membentuk kerajaan minoriti kedua.
Sungguhpun Parti Liberal mengharapkan pembentukan kerajaan majoriti untuk mentadbir secara sendiri, keputusan yang diperoleh secara kasarnya tidak jauh berbeza berbanding dengan situasi pada pilihan raya 2019. Parti Liberal memenangi bilangan kerusi terbanyak dengan 159 - gagal melepasi kuota 170 kerusi yang diperlukan untuk memperoleh majoriti, dan oleh itu, perlu membentuk kerajaan minoriti dengan sokongan parti-parti lain. Parti Liberal mencatat rekod peratusan terendah yang diperoleh bagi sebuah parti bakal pemerintah, dan gagal memperoleh undiah popular yang kini diperoleh Parti Konservatif.
Parti Konservatif yang dikepalai Erin O'Toole masih kekal dengan 119 kerusi dan kekal bertindak sebagai Pembangkang Rasmi. Bloc Québécois dengan Yves-François Blanchet sebagai ketua memenangi 33 kerusi. Parti Demokratik Baru Kanada milik Jagmeet Singh pula mendapat 25 kerusi. Sementara itu, Parti Hijau kekal dengan dua kerusi, tetapi Annamie Paul kalah buat kali ketiga dalam pertandingannya di Toronto Centre selaku calon tempat keempat; parti itu memperoleh 394,000 undian di seluruh Kanada dan memperoleh 2.3% undian negara, sepertiga jumlah yang diperoleh pada pilihan raya 2019. Dengan itu, Paul meletak jawatan selaku ketua parti seminggu selepas pilihan raya. Parti Rakyat gagalm memenangi sebarang kerusi dengan ketua parti Maxime Bernier kalah kali kedua dalam pemilihan di Beauce. Walaupun begitu, mereka meperoleh kira-kira 842,000 undian, atau hampir 5% jumlah undian negara.
Tangowahine
Tangowahine merupakan sebuah bandar yang terletak di New Zealand.
Hajjiabad, Beyram
Hajjiabad, Beyram merupakan sebuah kawasan yang terletak di Iran.
Breznica, Daerah Stropkov
Breznica merupakan sebuah kampung dan kawasan perbandaran yang terletak di daerah Stropkov, wilayah Prešov, Slovakia.
Cossignano
Cossignano merupakan sebuah komun dan bandar yang terletak di Ascoli Piceno di Marche dalam kawasan Itali.
Maka Kitab Itu Pun Menyanyi
Maka Kitab Itu Pun Menyanyi adalah judul sebuah buku antologi puisi Melayu moden yang ditulis oleh tiga orang penulis iaitu Mel Van Dyk, Syed Ahmad Fathi, dan Tulip Ungu.
Tajuk
Tajuk antologi puisi ini diambil sempena salah sebuah puisi yang terkandung di dalam antologi puisi ini. Perkataan "kitab" berasal dari Bahasa Arab yang membawa makna buku atau naskhah. Judul buku ini menggambarkan satu ekspresi atau simbolik dalam menjawab segala persoalan yang berkisar di dalam kehidupan harian penulis, lalu digabungkan dalam satu naskah.
Kandungan
Kandungan buku ini terbahagi kepada tiga bahagian yang memuatkan 61 buah puisi melayu moden. Setiap bahagian ditulis oleh seorang penulis dengan pandangan dan gaya penulisan yang berbeza. Bahagian pertama bertajuk Bidadari Patah Sayap yang memuatkan 24 buah puisi. Bahagian kedua bertajuk Menjerit Pada Ombak mengandungi 25 buah puisi. Bahagian terakhir bertajuk Jeritan Sunyi mengandungi 12 buah puisi.
Mel Van Dyk
Mel Van Dyk membawakan tema yang ringan dan mudah untuk difahami. Dalam prakata beliau, beliau mendedikasikan naskah tersebut buat sahabat beliau, Farizul Firdaus yang terkorban dalam satu kemalangan di Dungun, Terengganu. Gaya penulisannya mempunyai pengaruh kuat penulis-penulis puisi moden Malaysia dan Indonesia seperti Usman Awang dan Chairil Anwar. Beliau berpuisi kerana baginya puisi dirasakan sesuatu ekspresi yang unik dan indah, selain itu, baginya puisi mampu merapatkan keterbatasan manusia yang hidup di lokaliti dan masa yang berbeza. Puisi-puisinya banyak berkisar tentang kehidupan dirinya dan kekeluargaan. "Malam ini, izinkan aku tidur di pinggir mulutmu.
Supaya nanti bisa aku tanam pohon-pohon tawa yang rendang dan subur,
Lalu tumbuh membuahkan senyum di bibirmu." (Malam ini)
Syed Ahmad Fathi
Syed Ahmad Fathi lebih bereksperimentasi di dalam buku keduanya dengan menggabungkan elemen-elemen seperti sosiopolitik, ekonomi, dan kerohanian lalu disusun dalam bentuk puisi. Puisinya lebih berkisar tentang keadaan semasa yang menarik perhatiannya untuk ditulis bagi menonjolkan pandangan peribadinya.
Puisi pertama beliau dalam antologi ini bertajuk Perjuangan Reformasi Kroni ditulis tiga hari sebelum Pilihanraya Umum Ke-14. Ia merupakan suatu kritikan terhadap perjuangan reformasi yang dilihat sudah hilang arah dan menjanjikan perubahan palsu. Rangkap "Sudahlah kau mati ditembak dibunuh, Kuburmu dijadikan bahan jenaka dicemuh" merupakan kritikan beliau kepada Tun Dr. Mahathir yang mencela 14 mangsa yang terkorban dalam tragedi berdarah di Memali pada tahun 1985. Mahathir pada ketika itu berkempen di Lembah Pantai pada 3 Mei 2018 mengatakan bahawa mangsa Memali 'mati katak', bukan mati syahid.
Antara tema yang kelihatan ketara pada gaya penulisan Syed Ahmad Fathi adalah kepercayaan beliau pada prinsip dan kesetiaan pada idea. Sebagai contoh, beliau pernah menulis bahawa kekaguman seseorang pada mana-mana sosok tokoh, tidak boleh menjadikan alasan untuk membelakangi prinsip, perkara ini dapat dilihat dalam artikel yang beliau tulis bertajuk Setia Pada Idea Bukan Pesona. Di dalam antologi ini, beliau membuat persamaan sifat setia pada idea ini dengan kejadian alam seperti ombak yang setia menghempas pantai, dimana beliau menulis "Bertapa ombak mengajar setia sebagai erti, Biar dicaci dijerit sekuat hati, Tidak putus asa tetap menghempas tanpa henti".
Isu penjajahan Israel keatas tanah Palestin juga merupakan antara tema penulisan beliau yang dapat dilihat dalam antologi ini. Serangan Israel keatas Gaza pada tahun 2008-2009 menyaksikan 1398 rakyat Palestin termasuk 345 kanak-kanak dibunuh oleh penjajah Israel. Serangan dan pembunuhan ini bermula pada 27 Disember 2008 hingga 18 Januari 2009. Pada 7 Januari 2009, Syed Ahmad Fathi menerbitkan puisi beliau yang bertajuk Maafkan Aku Palestina sebagai solidariti buat penduduk Palestin yang ditindas dan dibunuh dengan kejam. Dalam antologi ini, sebahagian dari puisi tersebut dimuatkan dalam puisinya yang ke-10.
Tulip Ungu
Bilal atau lebih dikenali sebagai Tulip Ungu seolah-olah menceritakan pengalaman beliau ketika mengalami masalah depresi. Puisinya lebih berbentuk melankoli dan kerohanian. Antara puisi beliau dalam antologi ini adalah puisi yang bertajuk Di Bawah Cengkaman Risperdal. Risperdal merupakan sejenis ubat penenang yang biasanya diberikan kepada mereka yang mempunyai masalah depresi agar mereka dapat berfikir dengan jelas. Puisi-puisi beliau ditulis dengan harapan untuk melawan depresi dengan puisi. "Tetapi kini, hanya aku sendirian
Merintih didalam kesepian
Menangkis segala kesedihan
Sendiri tanpa kehadiran teman
Yang ada hanyalah topeng penipuan
Topeng penipuan yang sering menabur janji
Yang mana akhirnya jiwa ini diperjudi" (Coretan Memori)
Kulit Buku
Penghasilan kulit buku bagi antologi ini melalui beberapa eksperimen. Pada mulanya karya kulit dihasilkan menggunakan gambar bunga liar, kemudian corak batik Melayu juga dicuba. Selepas itu karya kulit cuba dihasilkan menggunakan bahan fotografi moden dan retro. Namun semua eksperimen ini gagal menghasilkan karya kulit yang unik dan berunsur peribadi. Akhirnya karya artis kecil, Syarifah Amni Zaheerah yang berumur empat tahun dipilih. Karya beliau merupakan lukisan abstrak yang dihasilkan menggunakan cat air.
Gaya Bahasa
Gaya bahasa dianggap sebagai nadi yang menghidupkan sesebuah karya kesusasteraan yang menjadikannya indah dan istimewa. Secara umum gaya bahasa dikelompokkan kepada lima jenis, iaitu gaya bahasa perbandingan, pertentangan, pengulangan, pertautan, dan penyirnaan.
Metafora
Metafora adalah pemakaian kata atau ungkapan yang menerbitkan makna yang lain daripada makna tersurat atau penggunaan kata-kata untuk menyatakan erti yang berbeza daripada yang sebenarnya. Seperti sebuah kiasan. Di dalam antologi ini, terdapat pelbagai tempat dimana gaya bahasa metafora digunakan. Berikut adalah sebahagian dari contoh metafora dalam antologi ini. "Dirinya itu ibarat sebingkai cermin mata (Bidadari)"Dalam contoh ini seorang wanita dikiaskan seperti sebingkai cermin mata, ini merupakan contoh gaya bahasa metafora dalam antologi puisi ini.
Personifikasi
Personifikasi merupakan penginsanan atau gaya bahasa yang memberi sifat-sifat manusia kepada sesuatu benda, haiwan, tumbuh-tumbuhan, keadaan, peristiwa, barang yang tidak bernyawa atau idea yang abstrak. Berikut adalah sebahagian gaya bahasa personifikasi yang dijumpai di dalam antologi ini. Apabila mimpi digari (Berfikir Tentang Pemikiran)
Kabus bertiup dan bonzai pun menari (Diari Kabus di Puncak Kejauhan)
Biar ombak datang menyergah (Pelajaran Dari Laut) Contoh-contoh ini merupakan gaya bahasa personifikasi yang terdapat dalam antologi ini. Dalam contoh pertama, mimpi digambarkan seperti seorang manusia yang boleh digari. Dalam contoh kedua, pokok bonzai ditulis sebagai menari, ia adalah bentuk personifikasi apabila pohon bergerak ditiup angin seolah-olah sedang menari seperti manusia. Manakala dalam contoh terakhir dari antologi ini, ombak dikatakan datang menyergah, sedangkan ombak bergerak datang dan pergi mengikut hukum alam, 'menyergah' adalah frasa personifikasi yang digunakan penulis.
Simile
Kadang hidup terasa sesak, ibarat pasu seribu retak (Berbisik Pada Awan) Rangkap-rangkap puisi di atas ini merupakan contoh penggunaan gaya bahasa simile dalam antologi ini. Perumpamaan digunakan dengan perkataan yang jelas dan eksplisit seperti "seolah-olah" dan "ibarat".
Imejan
Imejan adalah salah satu gaya bahasa perbandingan. Imejan bermaksud cerminan atau gambaran tentang sesuatu yang dapat dikesan melalui pancaindera ataupun puisi yang memiliki banyak perkataan yang membayangkan objek atau perlakuan yang berbentuk lambang, simbol untuk menjelaskan emosi, keadaan, dan perasaan penyair. Contoh gaya penulisan ini dapat dilihat dalam puisi Cermin tua tulisan Mel Van Dyk. "Kau masih belum tidur-tidur lagi?
Nanti rosak tubuhmu dimamah malam"
Suara ibu masuk lewat pintu yang curang. (Cermin tua)
Moghamir
Moghamir merupakan sebuah kawasan yang terletak di Iran.
Badelbu
Badelbu merupakan sebuah kawasan yang terletak di Iran.
Hobi (telefilem)
Hobi merupakan sebuah telefilem yang bersiaran pada tahun 1972 di Malaysia. Telefilem ini dibintangi oleh Ramli Abu Bakar, Abdullah Daud dan ramai lagi. Othman Hafsham telah bertindak sebagai penerbit.
Conca Casale
Conca Casale merupakan sebuah komun yang terletak di daerah Molise, Isernia, Itali.
Kelayakan UEFA Euro 2020 Kumpulan H
Kelayakan UEFA Euro 2020 Kumpulan H adalah salah satu daripada sepuluh kumpulan untuk menentukan pasukan mana yang layak ke kejohanan akhir UEFA Euro 2020. Kumpulan H terdiri daripada enam pasukan: Albania, Andorra, Perancis, Iceland, Moldova dan Turki, di mana mereka bermain menentang satu sama lain di tempat sendiri dan tempat lawan dalam kejohanan perlawanan kumpulan.
Dua pasukan teratas akan layak secara langsung ke pusingan akhir. Tidak seperti edisi terdahulu, para peserta play-off tidak akan diputuskan berdasarkan keputusan dari peringkat kumpulan kelayakan, tetapi berdasarkan prestasi mereka di Liga Negara-Negara UEFA 2018–19.
Perlawanan
Jadual perlawanan telah dikeluarkan oleh UEFA hari yang sama dengan cabutan yang diadakan pada 2 Disember 2018 di Dublin. Masa adalah CET/CEST, seperti yang disenaraikan oleh UEFA (masa tempatan, jika berbeza, berada dalam kurungan).
Disiplin
Seorang pemain digantung secara automatik untuk perlawanan berikutnya untuk kesalahan berikut: Penggantungan berikut telah (atau akan) berkhidmat pada perlawanan kelayakan:
Bigfoot
Di dalam cerita rakyat Amerika Utara, Bigfoot, atau Sasquatch, adalah makhluk yang berbulu, berjalan kaki, makhluk seperti kera yang dilaporkan tinggal di padang gurun dan meninggalkan jejak kaki. Sangat berkaitan dengan Barat Laut Pasifik (terutamanya Oregon, Washington, dan British Columbia), individu mendakwa melihat makhluk itu di seluruh Amerika Utara. Selama bertahun-tahun, makhluk ini telah memberi inspirasi kepada pelbagai usaha dan tipuan komersial.
Ahli-ahli cerita rakyat mengesan angka Bigfoot untuk gabungan faktor-faktor dan sumber-sumber, termasuk cerita rakyat sekitar tokoh liar Eropah, kepercayaan rakyat di kalangan penduduk asli Amerika Syarikat dan pembalak, dan peningkatan kebudayaan dalam alam sekitar.
Majoriti ahli sains arus perdana telah secara historis mengaitkan kewujudan Bigfoot, menganggap ia sebagai gabungan cerita rakyat, pengenalpastian, dan penipuan, bukan haiwan yang hidup.
Penerangan
Dalam laporan saksi, Bigfoot digambarkan sebagai makhluk yang besar, berbulu, beruk, kira-kira 2-3 m (6.6-9.8 kaki) tinggi, beratnya lebih daripada 500 paun (230 kg), dan diliputi oleh bulu merah tua berwarna coklat atau tebal. Saksi berkata ia mempunyai mata yang besar, dan tulang pelindung yang menonjol; mahkota adalah bulat dan berputar, seperti gorila jantan. Bigfoot sering dilaporkan berbau busuk dan sengit oleh orang yang mendakwa bertemu dengannya. Jejak kaki adalah besar, kira-kira 24 inci (60 cm) panjang dan 8 inci (20 cm) lebar. Kebanyakan jejaknya mempunyai lima jari—seperti monyet secara umum—tetapi beberapa jejak yang dianggap milik Bigfoot mempunyai jari antara dua dan enam. Ada di antara mereka mempunyai tanda cakar, yang menimbulkan kemungkinan bahawa mereka berasal dari haiwan seperti beruang, yang mempunyai lima jari dan cakar. Orang-orang percaya mendakwa bahawa Bigfoot adalah makhluk omnivor dan terutama nokturnal.
Pertempuran Sungai Kalka
Pertempuran Sungai Kalka (Битва на річці Калка, Битва на реке Калке) merupakan pertempuran yang tercetus antara Empayar Mongol dan kerajaan-kerajaan Rusia termasuklah Kiev, Galich dan Cuman. Tentera campuran ini dipimpin oleh Mstislav Mstislavich dan Mstislav III manakala angkatan Mongol pula diketuai oleh Jebe dan Subutai. Pertempuran ini berlaku pada 31 Mei 1223 di tebing Sungai Kalka yang kini terletak di Oblast Donetsk, Ukraine. Pertempuran ini berakhir dengan kemenangan muktamad Mongol.
Latar belakang
Selepas panglima Mongol, Jebe dan Subutai bersama dengan 20,000 tenteranya gagal untuk mengejar Shah Muhammad II, mereka menghabiskan waktu musim sejuk pada tahun 1220 di Iran dan Azerbaijan. Penceroboh Mongol telah menyerang dan menyerbu kota-kota untuk menghalang tentera Khawrezm dari arah barat bertindak menolong Jalaluddin di timur. Pada titik ini, Mongol telah menggunakan idea mereka untuk melakukan satu pengintaian yang paling berani dalam sejarah.
Pada tahun 1221, tentera Mongol menceroboh Georgia dan mereka telah merampas barangan berharga dan bekalan-bekalan di kawasan luar bandar. Setelah melihat tanah Georgia telah dijarah oleh penceroboh asing, Raja George IV telah bertindak mengumpulkan satu angkatan tentera terdiri daripada ramai kesateria yang telah mengangkat sumpah untuk menyertai Perang Salib Kelima. Dalam pertempuran yang tercetus di Sagimi, Subutai membuat satu helah dengan mengarahkan pasukannya untuk berpura-pura berundur sekali gus mereka berjaya mengumpan tentera berkuda ringan Georgia bertindak untuk meninggalkan infantrinya. Akhirnya, pasukan Subutai melancarkan serangan balas dengan mengepung tentera musuh sebelum mereka semua dibunuh beramai-ramai.
Tentera Mongol seterusnya bergerak ke Iran dan Azerbaijan untuk merompak dan menjarah lebih banyak kota. Kemudian dalam beberapa bulan, Georgia diserang oleh Subutai sekali lagi. Raja George IV berhasrat untuk menghentikan kemaraan penceroboh Mongol berhampiran Tbilisi tetapi tentera Georgia tertewas dalam pertembungan tersebut. Pertempuran ini telah melemahkan kerajaan Georgia sekali gus membolehkan tentera Mongol meneruskan kemaraan melalui Pergunungan Caucasus.
Subutai terus memimpin pasukannya meredah kawasan pergunungan walaupun semasa musim sejuk. Hal ini menyebabkan pasukannya mengalami kecederaan yang berat dan keletihan. Setelah mereka menuruni kawasan pergunungan, tentera Mongol bertemu dengan angkatan tentera gabungan terdiri daripada suku Lezgin, Alan, Kipchak dan Volga Bulgaria. Tentera gabungan tersebut memiliki kekuatan seramai 50,000 orang tentera. Pada mulanya, tentera Mongol melancarkan asakan tetapi berjaya dipatahkan oleh tentera gabungan. Tentera gabungan tersebut merancang untuk terus bertahan dan menunggu sementara mengharapkan tentera Mongol akan mati akibat kebuluran. Kekurangan bekalan serta kegagalan untuk mengatasi musuhnya, Subutai secara rahsianya telah merasuah suku Kipchak yang merupakan sukuan majoriti dalam tentera gabungan tersebut. Subutai telah merasuah suku tersebut untuk menjadi satu sekutu dengannya. Dalam kepekatan malam, suku Kipchak berangkat pulang meninggalkan tentera gabungan mereka. Subutai dengan pantasnya mengambil peluang ini untuk melancarkan serangan ke atas saki baki tentera gabungan sekali gus mengalahkan musuhnya dengan serta merta. Walau bagaimanapun, beliau tidak berhenti di situ. Subutai mengarahkan tentera berkudanya yang pantas untuk mengejar suku Kipchak yang sedang berada dalam perjalanan pulang. Mereka berjaya mengejar dan membunuh suku Kipchak tersebut yang bergerak perlahan kerana sibuk mengangkut dan memikul harta-harta berharga yang diperoleh mereka dalam satu perjanjian rahsia dengan Subutai sebelum ini. Selepas itu, tentera Mongol menuju ke sebuah kota yang kaya dan mewah, Astrakhan yang terletak di Sungai Volga sebelum kota itu dibakar.
Di tanah yang asing bagi mereka, tentera Mongol terus menjarah dan merompak kawasan-kawasan luar bandar untuk mendapatkan bekalan serta barang berharga. Kemudian, Subutai dan Jebe kini berpecah kepada dua pasukan. Jebe mara menuju ke Sungai Dnieper manakala Subutai pula bergerak ke selatan iaitu Crimea. Subutai telah mengadakan satu pakatan dengan pedagang Venice yang mana beliau berjanji untuk menghapuskan mana-mana kumpulan atau masyarakat selain daripada Venice di kawasan tersebut. Sebaliknya, Subutai menyerang dan membakar kota Soldaia. Sebagai balasan, pedagang Venice di situ mendedahkan kerajaan-kerajaan yang ada di Eropah pada masa itu kepada pihak Mongol.
Sementara itu, suku Kipchak yang terselamat daripada serangan mengejut Mongol telah berjaya melarikan diri dan menemui putera Rus' untuk menceritakan keadaan buruk melanda mereka. Pada masa itu, kawasan moden Rusia dan Ukraine telah diperintah oleh beberapa kerajaan kecil Rus'. Semua kerajaan tersebut kemudiannya bergabung untuk membentuk satu pakatan bagi menentang Mongol. Dengan tambahan suku Kipchak, pakatan ini memiliki kekuatan tentera campuran sebanyak kira-kira 60,000 orang yang kebanyakannya terdiri daripada kavalri. Tentera Mongol juga menggabungkan tenteranya iaitu antara pasukan Subutai dan Jebe. Pihak Mongol seterusnya menghantar utusan kepada Putera Rus' untuk memberitahu dan mengingatkan mereka supaya berundur daripada pertempuran ini kerana pertempuran ini hanya melibatkan antara Mongol dan suku Kipchak sahaja. Namun, putera itu telah bertindak membunuh utusan Mongol tersebut.
Gerakan awal
Tentera gabungan bertembung dengan tentera Mongol berhampiran dengan tebing Sungai Dnieper dan mereka cuba untuk mengepung tentera Mongol di situ. Subutai telah mengorbankan pengawal-pengawalnya di belakang seramai 1,000 orang manakala tentera yang lain menyeberangi sungai itu untuk berundur ke arah timur. Orang-orang Rusia berbincang bagaimana mereka mahu menang dalam pertempuran ini. Beberapa orang menggesa untuk mengejar tentera Mongol yang lain manakala yang lain menggesa untuk terus bertahan di situ. Akan tetapi angkara sifat dendam suku Kipchak yang ingin menyerang tentera Mongol, lalu putera-putera Rus' mengambil keputusan untuk mengejar bala tentera Mongol.
Setiap putera ini bergerak secara berasingan daripada yang lain. Tentera Mongol terus berundur selama sembilan hari dan setelah tentera gabungan ini semakin hampir, gerombolan Mongol menggunakan taktik tembak dan lari dengan meninggalkan harta rampasan, banduan dan bekalan kononnya untuk memberi gambaran kepada orang Rusia supaya berfikir mereka sedang menang. Namun, ia sebenarnya merupakan satu helah dan perangkap yang diatur oleh tentera Mongol. Pada akhir hari kesembilan, kesateria-kesateria Kipchak mara ke hadapan terlalu jauh demi membalas dendam ke atas Mongol. Kesateria Kipchak telah memberikan tentangan yang hebat ke atas tentera Mongol dan ia memaksa Subutai mengarahkan pasukannya supaya berundur dan menyeberangi Sungai Kalka yang kecil.
Strategi Mongol
Suku Kipchak dilihat mendahului tentera-tentera Rus' yang jauh ketinggalan di belakang untuk membolehkan mereka menghampiri tentera Mongol. Subutai seterusnya bertindak menyusun bala tenteranya. Beliau telah menghantar kavalri beratnya menyerang Kipchak ke arah depan manakala pemanah berkudanya menyerang tentera Rus' untuk memperlahankan gerakan musuh. Bersama dihujani anak panah, kavalri berat Mongol menyerang satu demi satu tentera Rus' yang terpisah antara satu sama lain dengan momentum yang tinggi. Tentera Rus yang tidak terbunuh dalam asakan kavalri berat Mongol ini akan menghadapi serangan hujan anak panah. Medan perang menjadi huru-hara di sungai itu.
Tentera Rus' yang lebih tersusun telah dipimpin oleh Mstislav III yang sebelum ini telah menyuarakan pendapat untuk mengambil langkah berhati-hati. Beliau telah menyusun 10 ribu orang tentera termasuk tentera Rus' yang melarikan diri daripada medan perang menentang Mongol. Kereta bagasi telah disusun untuk mewujudkan satu bulatan benteng di tanah yang tinggi sebagai isyarat untuk tentera yang melarikan diri. Kemudian, tentera Mongol telah mengepung kawasan ini. Di sini, Mstislav terus bertahan selama tiga hari sambil dihujani oleh serangan anak panah dan bom asap oleh penyerang Mongol. Mereka tidak memiliki bekalan air dan terpaksa memilih untuk menyerah kalah secara aman seperti apa yang ditawarkan Mongol. Sejurus mereka keluar dari benteng itu, mereka telah diserang. Tentera Rus' dikepung dari segenap arah kecuali terdapat satu celahan kecil yang sengaja dibuka untuk memberi peluang kepada mereka untuk melarikan diri. Subutai telah mewujudkan muslihatnya dengan lebih gemar menyerang kumpulan-kumpulan kecil oleh pemanah berkudanya yang lebih pantas dengan menyerang tentera musuh yang sedang melarikan diri satu demi satu.
Hajjiabad, Sahray-ye Bagh
Hajjiabad, Sahray-ye Bagh merupakan sebuah kawasan yang terletak di Iran.
Pertempuran Sungai Kalka
Kesan
Selepas mereka menjalankan satu siri rompakan yang dahsyat, Subutai tidak menghabiskan masanya untuk berehat. Malah, beliau diberikan satu misi baru iaitu menghukum kerajaan Xia Xia kerana tidak memberikan sumbangan kepada kempen ketenteraan Mongol. Kerajaan tersebut jatuh dalam jangka masa yang singkat manakala maharajanya telah dibunuh. Walau bagaimanapun sebelum serangan itu bermula, Genghis Khan terjatuh dari tunggangan kudanya dan bahunya tercedera. Kemudian, beliau mengalami demam panas dan diarahkan untuk kembali ke Mongol supaya berehat tetapi Khan Agung itu menolak dan tidak berputus asa. Xia Xia menjadi kerajaan pertama dan terakhir yang telah ditawan oleh Genghis. Pada 18 Ogos 1227 semasa berusia 66 tahun, Genghis Khan telah meninggal dunia.
Ilo Ilo
Filem Ilo Ilomerupakan sebuah filem drama yang diarahkan oleh Anthony Chen dan dibintangi oleh Yann Yann Yeo, Tian Wen Chen, Angeli Bayani. Filem ini merupakan sebuah filem bercorak drama. Filem ini telah ditayangkan kepada umum pada 2013. Filem ini menggunakan bahasa Mandarin, Inggeris dan tayangannya memakan masa selama 99 minit.
Bid Hend, Isfahan
Bid Hend, Isfahan merupakan sebuah kawasan yang terletak di Iran.
Ilo Ilo
Sinopsis
Kisah sekitar di Singapura pada tahun 1997, Ilo Ilo mengisahkan hubungan antara tiga keluarga dan pembantu rumah Filipina yang baru tiba, Teresa. Hubungan keluarga yang tegang itu terancam kerana mereka menyesuaikan diri dengan kehadiran orang asing ini. Namun, Teresa dan Jia Le, budak lelaki muda yang menyusahkannya, tidak lama kemudian membentuk ikatan dan Teresa menjadi sebahagian daripada keluarga.
Pelakon
Para pelakon yang berlakon di dalam filem ini termasuk Yann Yann Yeo, Tian Wen Chen, Angeli Bayani
Penerbitan
Filem Ilo Ilo ini, yang masa tayangannya sepanjang 99 minit ini dihasilkan oleh Fisheye Pictures, dan syarikat pengedarnya adalah Memento Films International.
Tayangan
Filem terbitan Fisheye Pictures ini dihasilkan untuk tayangan umum dalam format DCP dan syarikat pengedarnya adalah Memento Films International.
Tapawera
Tapawera merupakan sebuah bandar yang terletak di New Zealand.
Cupra Marittima
Cupra Marittima merupakan sebuah komun dan bandar yang terletak di Ascoli Piceno di Marche dalam kawasan Itali.
Bulatan tanaman
Pembentukan biasanya dibuat semalaman, walaupun ada yang dilaporkan muncul pada siang hari. Berbeza dengan lingkaran tanaman atau pembentukan tanaman, peninggalan arkeologi dapat menyebabkan penekanan pada bidang dalam bentuk lingkaran dan dataran, tetapi mereka tidak muncul semalaman, dan mereka selalu berada di tempat yang sama setiap tahun.
Sejarah
Konsep "bulatan tanaman" bermula dengan tiruan awal tahun 1970-an oleh Doug Bower dan Dave Chorley. Mereka mengatakan bahawa mereka telah diilhami oleh kes Tully "saucer nest" di Australia, di mana seorang petani mendakwa telah melihat UFO, kemudian menemui bulatan rumput yang rapi.
Filem Sandcastle
Filem Sandcastle (bahasa Melayu harfiah Istana Pasir) merupakan sebuah filem drama yang diarahkan oleh Boo Junfeng dan dibintangi oleh Joshua Tan, Elena Chia, Bobbi Chen, Ng Jing Jing, Samuel Chong. Filem ini merupakan sebuah filem bercorak drama. Filem ini telah ditayangkan kepada umum pada 2010. Filem ini menggunakan bahasa Inggeris, Mandarin dan tayangannya memakan masa selama 90 minit.
Sinopsis
Kisah kematangan remaja berusia 18 tahun, Xiang En, yang mendapati bahawa mendiang ayahnya adalah seorang aktivis pelajar semasa masa-masa bergolak pada tahun-tahun pembentukan Singapura. Tetapi dalam keluarga yang lebih suka melupakan, En terpaksa mendedahkan kebenaran sebelum ia lenyap ditelan zaman.
Pelakon
Para pelakon yang berlakon di dalam filem ini termasuk Joshua Tan, Elena Chia, Bobbi Chen, Ng Jing Jing, Samuel Chong
Tayangan
Filem terbitan Fortissimo Films, Zhao Wei Films, Peanut Pictures ini dihasilkan untuk tayangan umum dalam format HD dan syarikat pengedarnya adalah Fortissimo Films.
Bo-Peng
Bo-Peng (digayakan sebagai BO-PENG) merupakan sebuah filem aksi komedi Malaysia 2016 arahan Helmi Yusof terbitan Pencil Pictures. Ia dibintangi oleh Johan As'ari, Nabil Ahmad, Zulin Aziz, Soffi Jikan dan Wanna Ali. Ia mengisahkan rakan karib, Bo dan Peng yang bekerja di kedai piza. Peng berkenalan dengan gadis bernama Mira Edora Senrose. Suatu hari, Mira diculik penjenayah yang menjual organ secara haram. Demi menyelamatkan Mira, Bo dan Peng menjejaki penculik itu dan terpaksa berdepan pelbagai insiden. Filem ini ditayangkan pada 22 Disember 2016 di pawagam seluruh negara.
Plot
Bo (Nabil Ahmad) dan Peng (Johan As'ari) merupakan dua orang sahabat baik yang tinggal bersama dan bekerja di sebuah restoran makanan segera yang sama iaitu Opiel Secret Pizza. Peng yang terkenal dengan sikap peramah dan mesra setiap kali menjawab panggilan yang dari pelanggan untuk membuat pesanan pizza; manakala Bo terkenal dengan kepantasan dan kecekapannya menghantar pesanan pizza kepada pelanggan. Suatu hari, Peng dihubungi pelanggan tetap Opiel Secret Pizza; Mira Idora Senrose (Zulin Aziz). Ketika Mira Idora sedang berjalan kaki seorang diri di kawasan letak kenderaan, dia telah diekori oleh seorang lelaki yang tidak dikenali dan Mira Idora telah meminta bantuan Peng untuk menyelamatkannya. Peng mencari idea dan memberikan arahan kepada Mira untuk menyelamatkan diri namun panggilan akhirnya terputus dan Peng gagal menghubungi Mira semula. Di atas rasa perikemanusian, Peng telah meminta Bo menemaninya membuat laporan polis mengenai misteri kehilangan Mira Idora Senrose. Pihak polis tidak dapat berbuat apa-apa kerana kekurangan maklumat mengenai kes kehilangan Mira Idora. Selepas beredar dari balai polis, mereka terus pulang ke Opiel Secret Pizza. Peng sekali lagi menerima panggilan dari Mira yang mendakwa dirinya telah diculik dan dihumban kedalam sebuah but kereta.
Penerbitan
Bo-Peng diarahkan oleh Helmi Yusof dan diterbitkan oleh Normashayu Puteh untuk Pencil Pictures and Records Sdn. Bhd. (dahulu dikenali sebagai Pencil Pictures). Ia merupakan filem kedua arahan Helmi selepas Bikers Kental yang dikeluarkan pada 2013 dan juga filem keempat terbitan Pencil Pictures, kos pembikinan filem ini dianggarkan berjumlah RM 1.4 juta.
Dalam satu temuramah bersama Utusan Malaysia, Helmi berkata beliau tidak menafikan jika Bo-Peng mempunyai persamaan dengan filem lain yang mana ia mempunyai penceritaan yang klise dengan beberapa buah naskhah luar seumpamanya. Penggambaran dijalankan selama 16 hari di Kuala Lumpur, Tanjung Karang dan Lembah Klang. Johan As'ari yang terkenal dengan peranan lakonan di drama telefilem memegang watak sebagai Peng, beliau berkata: "Bo-Peng merujuk kepada 'bopeng', landskap penuh dengan lubang. Kedua-dua wira kami secara metafora menunggang di jalan yang beralun untuk membantu polis menyelesaikan kes jenayah.". Juara Raja Lawak Astro musim kedua, Nabil Ahmad memegang watak sebagai Bo. Nabil mengumumkan Bo-Peng menjadi filem terakhirnya bersama syarikat penerbitan filem lain, beliau berkata dalam temuramah bersama Harian Metro: "Ini adalah filem terakhir lakonan saya untuk produksi orang lain. Akan ada filem yang saya terbitkan sendiri dan skripnya juga saya buat sendiri."
Muzik
Runut bunyi rasmi bagi filem Bo-Peng ialah "Kerbau Di Payung" dengan lagu oleh Harry Khalifah dan lirik oleh Yabang Khalifah dan dipersembahkan oleh Khalifah. Ia boleh didapati untuk muat turun digital di iTunes.
Taupo
Taupo merupakan sebuah bandar yang terletak di New Zealand.
Breznička, Daerah Stropkov
Breznička merupakan sebuah kampung dan kawasan perbandaran yang terletak di daerah Stropkov, wilayah Prešov, Slovakia.
FIFA Ballon d'Or
Ballon d'Or (, "Bola Emas") merupakan anugerah tahunan bola sepak yang diberikan kepada pemain bola sepak lelaki terbaik dunia yang diadakan di antara tahun 2010 hingga 2015. Dianugerahkan oleh FIFA dan France Football, anugerah ini merupakan gabungan kepada anugerah Pemain Terbaik Dunia FIFA dan Ballon d'Or, dua anugerah tertinggi yang memberi penghormatan kepada individu dalam sukan bola sepak, dengan perjanjian yang dilaporkan dipersetujui sebanyak £13 juta. Anugerah FIFA Ballon d'Or diberikan berdasarkan kepada undian daripada wartawan antarabangsa, serta kapten dan jurulatih pasukan kebangsaan, yang mengundi calon-calon pemain yang dirasakan telah memberikan prestasi yang sangat mengagumkan untuk tahun sebelumnya.
Enam edisi anugerah FIFA Ballon d'Or ini didominasi oleh Lionel Messi dan Cristiano Ronaldo. Messi memenangi edisi pertama anugerah ini pada tahun 2010, sebelum mempertahankan anugerah ini pada tahun berikutnya. Ronaldo, yang bermain untuk Real Madrid, memenangi anugerah ini untuk dua tahun berikutnya. Edisi terakhir FIFA Ballon d'Or dimenangi Messi pada tahun 2015. Selepas itu, kedua-dua badan yang mengendalikan anugerah ini bersetuju untuk menamatkan kerjasama; pada tahun 2016, France Football memperkenalkan kembali Ballon d'Or menggunakan format lama, manakala FIFA pula memperkenalkan anugerah The Best FIFA Men's Player.
Quetta
Quetta ( Urdu: کوئٹہ, Pashto : کوېټه , Balochi : کویته )), adalah ibukota wilayah Balochistan, Pakistan dan merupakan bandar terbesar di wilayah itu. Quetta juga dikenali sebagai Taman Buah Pakistan, disebabkan oleh kebun buah-buahan yang banyak di sekitarnya, dan pelbagai perusahaan pengetinan buah-buahan dan buah-buahan kering yang dihasilkan di sana. Ia juga mempunyai tumbuhan dan pelbagai hidupan liar. Quetta terletak di ketinggian purata 1,680 meter (5,500 kaki) di atas paras laut , menjadikan ia satu-satunya bandar utama altitud tinggi Pakistan. Penduduk di bandar ini dianggarkan kira-kira 896,090 orang. Ini menjadikan ia bandar terbesar di Balochistan dan salah satu daripada bandar-bandar utama di Pakistan.
Terletak di utara Balochistan berhampiran sempadan Durand Line dengan Afghanistan dan berhampiran dengan wilayah Kandahar, Quetta merupakan pusat perdagangan dan komunikasi antara kedua-dua negara dan juga sebagai lokasi ketenteraan penting yang menduduki kedudukan strategik untuk Angkatan Tentera Pakistan. Bandar ini terletak di laluan Bolan Pas yang pernah menjadi hanya pintu masuk ke dan dari Asia Selatan.
Etimologi
Quetta juga dieja Kuwatah, satu perkataan Pashto bermaksud "kubu". Adalah dipercayai nama di bandar ini berasal dari empat bukit iaitu (Chiltan, Takatu, Zarghoon dan Murdaar) yang mengelilingi bandar dan membentuk benteng semula jadi.
Geografi
Quetta mempunyai keluasan 2,653 km2 (1,024 batu persegi) dan terdiri daripada siri lembah yang bertindak sebagai kubu semula jadi dikelilingi oleh bukit-bukau; ini dinamakan Chiltan, Takatoo, Murdar dan Zarghun. Tiada sempadan semulajadi antara Quetta dan daerah bersebelahan iaitu Dera Ismail Khan ke timur laut, Dera Ghazi Khan dan Sibi ke timur, Sukkur dan Jacobabad ke tenggara, Karachi dan Gawadar di selatan dan ziarah ke timur laut. Bandar utama yang terdekat adalah Kandahar di Afghanistan yang terletak di barat laut kawasan Quetta itu.
Hajjiabad-e Kolun
Hajjiabad-e Kolun merupakan sebuah kawasan yang terletak di Iran.
Rusia Bersatu
Rusia Bersatu (Единая Россия; Yedinaya Rossiya) adalah sebuah parti politik utama di Rusia. Ia adalah parti yang terbesar di negara tersebut dengan sebanyak 238 (atau 52,89%) daripada 450 kerusi diduduki dalam Duma Negara.
Parti itu ditubuhkan pada bulan Disember 2001 melalui penggabungan parti Parti Perpaduan Rusia dan Tanahair - Semua Rusia. Ia menyokong dasar-dasar pentadbiran presiden semasa. Persatuan itu parti itu dengan Presiden dan bekas Perdana Menteri Vladimir Putin, yang merupakan seorang bekas pemimpin parti, telah menjadi kunci kepada kejayaannya, dan terdapat juga bukti bahawa pengundi kredit parti itu (sebagai tambahan kepada Putin) untuk penambahbaikan dalam ekonomi. Walaupun populariti parti itu telah menurun daripada kemuncak 64.4% dalam 2007 pilihan raya Duma kepada 49.32% dalam pilihan raya 2011, ia tetap jauh parti yang paling popular di negara ini, lebih popular daripada Parti Komunis (pada 19.19%). Dmitry Medvedev, Perdana Menteri Rusia dan bekas Presiden, telah menjadi pemimpin Bersatu Rusia sejak 26 Mei 2012.
Parti itu tidak mempunyai ideologi yang koheren tetapi merangkumi ahli-ahli politik dan pegawai-pegawai dengan pelbagai pandangan politik yang menyokong pentadbiran. Parti Rusia Bersatu mendapat sokongan padu terutamanya pengundi bukan berideologi. Oleh itu, Rusia Bersatu sering diklasifikasikan sebagai " tangkap-semua parti "atau" parti yang berkuasa ". Pada tahun 2009, pihak yang mengisytiharkan" konservatif Rusia "sebagai ideologi rasminya.
Alexander Sidyakin menjadi ketua Jawatankuasa Eksekutif pusat di Kongres pada 4 Disember 2021.
Singapore Dreaming
Filem Singapore Dreamingmerupakan sebuah filem drama, komedi, keluarga yang diarahkan oleh Colin Goh, Woo Yen Yen dan dibintangi oleh Richard Low, Alice Lim Cheng Peng, Serene Chen, Yeo Yann Yann, Lim Yu-Beng, Dick Su Contact. Filem ini merupakan sebuah filem bercorak drama, komedi, keluarga. Filem ini telah ditayangkan kepada umum pada 2006. Filem ini menggunakan bahasa Inggeris, Mandarin, Hokkien dan tayangannya memakan masa selama 100 minit.
Sinopsis
"Satire anggun mengenai kapitalisme Barat di Timur" (Pelbagai), kisah suram dan lucu gelap ini membentangkan kisah berlapis dan menyetuh hati mengenai keluarga Singapura biasa yang menangani kehilangan, cita-cita dan mencari apa yang penting dalam kehidupan.
Pelakon
Para pelakon yang berlakon di dalam filem ini termasuk Richard Low, Alice Lim Cheng Peng, Serene Chen, Yeo Yann Yann, Lim Yu-Beng, Dick Su Contact
Penerbitan
Filem Singapore Dreaming ini, yang masa tayangannya sepanjang 100 minit ini dihasilkan oleh 5C Films, dan syarikat pengedarnya adalah -.
Mohd Yusof Ahmad
Sahibus Samahah Dato' Haji Mohd Yusof Haji Ahmad ialah Mufti Negeri Sembilan ke-4 yang telah dilantik pada 2009. Semasa dilantik, beliau merupakan salah seorang Ahli Majlis Agama Islam Negeri Sembilan.
Biografi
Mohd Yusof dilahirkan pada 7 Februari 1945. Beliau mendapat pendidikan awal di Sekolah Kebangsaan Nuri, Air Mawang, Johol, Negeri Sembilan (1952–1957), Sekolah Pertukangan Kayu Nuri (1958), di Sekolah Ugama Menengah Rendah Johol (1959–1961), Sekolah Ugama Menengah Tinggi Istana Lama Sri Menanti (1962–1963) dan Sekolah Ugama Menengah Tinggi Seremban (1964 – 1965). Pada tahun 1966, beliau memperolehi Sijil Tinggi di Kolej Islam Malaya Petaling Jaya, serta Diploma Pendidikan (1969) di kolej tersebut. Kemudian beliau menyambung pengajian di Universiti Al-Azhar, Kaherah pada 1970 dan memperoleh Sarjana Muda Usuludin (Tafsir & Hadith) pada 1972. Di universiti yang sama, beliau berjaya memperoleh Sarjana Syariah dalam jurusan Fiqah Perbandingan.
Baraftab-e Dowlatabad
Baraftab-e Dowlatabad merupakan sebuah kawasan yang terletak di Iran.
Mohd Yusof Ahmad
Kerjaya
Beliau memulakan kerjaya sebagai guru bahasa Arab di Sekolah Ugama Menengah Tinggi Seremban (SUMT). Kemudian beliau dilantik menjadi Guru Penolong Kanan di Sekolah Menengah Kebangsaan Ugama Seremban (SMKU). Beliau turut pernah menjawat jawatan sebagai pengetua di beberapa buah sekolah iaitu di Sekolah Menengah Kebangsaan Agama Seremban (SMKA Seremban) (1980 – 1985), Sekolah Menengah Agama Wilayah Persekutuan (Oktober 1985 – April 1987), Sekolah Menengah Agama Persekutuan Labu, Seremba (SMAPL) (1987 – November 1988), Sekolah Menengah Kebangsaan Agama Sharifah Rodziah, Melaka (SMKA) (1988 – Februari 1989), Sekolah Menengah Kebangsaan Agama Sheikh Haji Mohd Said, Seremban (SMKA SHAMS) (Mac 1989-1997) dan Maktab Perguruan Islam Bangi, Selangor (MPI) (1998 – Februari 2000)
Selain itu, beliau juga terlibat sebagai Ahli Jawatankuasa Fatwa Negeri Sembilan, Ahli Majlis Agama Islam Negeri Sembilan, Ketua Panel Penterjemah dan Penyunting Kitab Fiqh-Manhaji, Ketua Panel Penyunting Kitab ‘Aqidah Islamiyah’, Jawatankuasa Rukyah Hilal Ramadhan, Syawal Dan Zulhijjah.
Beliau mula dilantik sebagai Mufti keempat Kerajaan Negeri Sembilan menggantikan Datuk Mohd Murtadza Ahmad pada 1 April 2009.
Filem The Maid
Filem The Maid boleh merujuk pada beberapa perkara, antaranya adalah:-
Badinabad-e Mangur
Badinabad-e Mangur merupakan sebuah kawasan yang terletak di Iran.
Afiq Muiz
Muhammad Afiq Muiz bin Azman Shah (Jawi: أفيق معيذ; lahir 1 Mei 1992) merupakan pelakon dan model Malaysia. Beliau ialah abang sulung kepada Aishah Azman yang juga bergiat aktif dalam bidang lakonan.
Kerjaya
Sebelum terlibat dalam bidang lakonan, Afiq terlebih dahulu menceburi bidang peragaan. Pada tahun 2014, Afiq ditawarkan oleh Yusof Haslam menyertai Skop Productions seterusnya muncul dalam drama kepolisan Gerak Khas, memegang watak sebagai ASP Rosli sebanyak dua musim.
Pada 2017, Afiq akan muncul dalam sebuah filem lakonan pertamanya bertajuk Aku Bukan Terrorist dan memegang watak utama dalam filem tersebut. Penggambaran filem yang dilakukan di Kashmir, India dan mengambil masa 44 hari dan ditayangkan pada 5 Oktober 2017.
Selain itu, Afiq juga mengambil keputusan menukar nama pentas beliau kepada Muhammad Afiq bagi melupakan kontroversi yang pernah melanda beliau sebelum ini dan memulakan aktiviti seni dengan nafas baru.
Disamping itu, beliau juga mengeluarkan sabun kecantikan yang diberi nama M.A Skin Care.
Afiq membintangi telefilem khas bagi meraikan sambutan Hari Bapa berjudul Kasut Untuk Ayah. Drama arahan Amzari ini juga dibintangi oleh Namron, Man Raja Lawak, Fikhree Bakar, Tasha Shilla dan disiarkan pada Sabtu, 10 Jun 2017, di slot Panggung Seri TV1.
Kehidupan peribadi
Afiq sebelum ini mencetuskan kontroversi kerana bertelingkah dengan ibu sendiri menyebabkan beliau dilabel sebagai anak derhaka.
Pada pagi Selasa 26 Mac 2019, Afiq sah bergelar suami kepada aktres baharu iaitu Pachara Apin yang berketurunan Kadazan-Dusun dari Ranau, Sabah atau nama lainnya selepas memeluk agama Islam iaitu Nur Aaira Mahdeya. Mereka dinikahkan di sebuah majlis pernikahan yang sederhana di sebuah masjid di Bangi, Selangor. Pasangan ini telah berkenalan pada tahun lalu dan telah bertunang 6 bulan kemudian.
Sibi
Sibi (Urdu: سبی) adalah sebuah bandar di wilayah Balochistan, Pakistan. Bandar ini terletak pada 29 ° 67 ° 33'0N 52'60E pada ketinggian 130 meter (429 kaki) dari aras laut dan ibu pejabat daerah dan tehsil menggunakan nama yang sama. Menurut banci tahun 2001 Pakistan, penduduk Sibi adalah 52,100 orang.
Iklim
Sibi mempunyai cuaca padang pasir iklim yang panas (pengelasan iklim Köppen BWH) ketara untuk musim panas sangat panas dengan maksimum purata boleh mencapai 46.0 ° C (114.8 ° F) pada bulan Jun. Musim sejuk yang sederhana, dan malam juga boleh menjadi agak sejuk dengan suhu menghampiri 0 ° C (32 ° F). Suhu maksimum yang dicatatkan di bandar adalah 53 ° C (127 ° F), dan minimum adalah -7.1 ° C (19.2 ° F). Pemendakan ringan dan terutamanya jatuh dalam dua tempoh yang berbeza:. Pada musim bunga awal bulan Mac dan April, dan dalam monsun pada bulan Julai dan Ogos.
Tatsumi (filem)
Filem Tatsumimerupakan sebuah filem animasi yang diarahkan oleh Eric Khoo dan dibintangi oleh Testuya Bessho, Yoshihiro Tatsumi. Filem ini merupakan sebuah filem bercorak animasi. Filem ini telah ditayangkan kepada umum pada 2011. Filem ini menggunakan bahasa Jepun dan tayangannya memakan masa selama 96 minit.